Järgnev saade on valminud tänu J.Meyeri teenistuspartnerite toele
Sul on kolm valikut, kui midagi halba juhtub.
Sa kas lased sel hävitada end,
sa kas kibestud selle peale
või sa lased sel muuta end tugevamaks.
IGAPÄEVAELU RÕÕMUD
Erinevad ajad me elus on osa suuremast tervikust
ja me peaks võtma need kõik vastu.
Jah, isegi valusad ajad.
Mida enam neile vastu paneme,
seda enam need haiget teevad
ja seda kauem läheb nendega aega.
Kõik, mida tegema pead, on mõtlema...
Las ma öelda seda teisiti.
Vaatasin üht saadet kiirabibrigaadi tööst ja tegevusest,
kes sööstavad õnnetuspaikadele inimesi päästma ja aitama.
Üks esimesi asju, mida nad igale õnnetusohvrile ütlevad,
on: "Hingake sügavalt sisse."
"Olge rahulik."
Mida öeldakse naisele, kes hakkab sünnitama?
"Hinga."
"Ole rahulik."
Sest mida enam sa sõdid mõne valu vastu -
olgu see siis füüsiline, emotsionaalne või milline tahes,
seda enam see haiget teeb.
Osa inimesi võib nüüd mõelda:
"See, mis mu elus toimub, on täiega deemonlik
ja ma ei kavatsegi sellega leppida."
Ma ei ütlegi, et peaksid armastama seda halba.
Küll aga peame mõistma,
et Jumalal on plaan kõigega, millel Ta laseb me ellu tulla.
Ja isegi, kui me ei mõistagi mõnda asja lõpuni,
võime siiski uskuda ja usaldada, et Ta Sõna vastab tõele
ja Ta töötab alati kõik välja meie kasuks.
Nende kasuks, kes Teda armastavad ja igatsevad täita Tema tahet.
Ta teeb seda alati, alati, alati.
Vaadates tagasi oma lapsepõlvele ja kõigele, millest läbi läksin
ja millist jama see kõik mu hilisemas elus põhjustas...
Soovisin aastaid, et seda poleks kunagi juhtunud
ja vihkasin seda kõike, mis juhtus.
Ma vihkasin inimesi, kes seda mulle tegid.
Kuid see kõik vaid hävitas mu elu.
Kuniks - kui tobedalt see ka ei kõlaks, ma jõudsin punkti,
kus ma ei saa isegi öelda, et mul on kahju, et see kõik juhtus.
Tead miks?
Sest kogu juhtunu on teinud minust selle,
kes ma täna olen.
Muide,
kui paljude puhul olid te probleemid need,
mis juhtisid teid Jeesuse juurde?
Sel juhul pole muud,
kui tänada Jumalat nende probleemide eest!
Sest sellest miskist, mida pidasid oma suurimaks vaenlaseks,
sai sinu parim sõber.
Seega, mis iganes ka poleks - me peame usaldama Jumalat
ja laskma Tal muuta me elu
üheks suureks tunnistuseks nende jaoks,
kes samuti teatud asjadest läbi minemas.
Kui meie jätkame Jumala usaldamist, pöörab Tema kõik meie kasuks.
Kõik, mis me elus toimub, on selleks, et teha meist need, kes me oleme.
Sul on kolm valikut, kui midagi halba juhtub.
Sa kas lased sel hävitada end,
sa kas kibestud selle peale
või sa lased sel muuta end tugevamaks.
Aamen?
Ma olen üsnagi kange tüdruk,
sest otsustasin, et ma ei lähe mitte põhja,
aga tõusen neist asjadest kõrgemale.
Otsustasin, et jään ellu
ja isegi, et mu elu algus polnud kõikse suurepärasem,
otsustasin täie kindlusega lõpetada suurepäraselt.
Loodan südamest, et kellelgi siin täna jagub piisavalt südikust öelda:
"Ma ei kavatse veeta kogu oma ülejäänud elu
oma probleemide üle virisedes,
kulutades ka oma tänast päeva sellele,
mida keegi mulle minevikus tegi.
Usaldan selle kõik Jumala kätte
ja haaran kinni kõigest sellest, mis Jumalal on mu jaoks.
Minuga saab olema kõik hästi
ja ma armastan igat päeva ning hetke oma elus!"
Joosep on eeldavasti üks parimaid näiteid Piiblist
selle kohta, kui palju ebaõiglust võib kellegi elus üldse maad võtta.
Ja kui ta suhtuski sellesse kuidagi negatiivselt,
siis Piiblis pole selle kohta sõnagi.
Tavaliselt Jumal ikka jagab meile asjadest, mis on olulised,
mistõttu eeldavasti oli ta suhtumisega kõik korras.
Joosep oli pere noorim ja isa lemmik. (vt 1. Moosese 37-50 peatükid).
Vennad olid ta peale kadedad,
milles pole midagi ebatavalist,
sest vanemad õed-vennad ongi sageli kõige noorema peale kadedad,
kuna pesamuna poputatakse kõige rohkem.
Ühtlasi peavad vanemad õed-vennad
tegema sageli asju, mida nooremad ei pea.
Seda seetõttu, et nende beebieas polnud emal-isal selliseid võimalusi,
mis neil on praegu
ja seetõttu hellitatakse pesamuna rohkem.
Tean seda omast käest.
Me noorim laps on 10. aastat teistest noorem
ja pole kahtlustki - ta on me pesamuna.
Nii et, kui me kolm vanemat last tahavad midagi erilist saada,
saadavad nad noorima seda küsima, sest nad teavad, et...
Nad nimetavad teda plaatina-lapseks.
Nii oli ka Joosep isa lemmik ja pesamuna.
Vanemad vennad aga olid selle peale kadedad.
Vägagi kadedad.
Nii kutsusid nad Joosepi üks päev jahile kaasa,
heites ta seal sügavasse auku
ja öeldes hiljem isale, et üks metsloom tappis ta.
Ühed orjakaubitsejad leidsid Joosepi ja müüsid ta maha,
mispeale ta jõudis Potifari kotta,
kes oli väga mõjukas mees ka poliitilisel platvormil.
Potifari naine heitis Joosepile silma ja tahtis temaga magada,
samas kui Joosep jäi väärikaks ja keeldus sellest.
Pole midagi häirivamat kui see,
et sa langetad õige otsuse ja koged selle eest valesid tulemusi.
Kas see ei aja mitte närvi, kui sa käitud õigesti,
aga need, kes seda ei tee, saavad vähemalt näiliselt õnnistatud?
See on eeldavasti üks raskemaid asju, mida taluda.
Nii on siin tänagi inimesi, kes lähevad läbi teatud asjadest
ja kes on läinud läbi teatud asjadest
ja kes saavad veel minema läbi teatud asjade.
Nii et, kas sa vajad mu poolt öeldavat täna, eile või kuu aja pärast -
see on üks olulisemaid asju, mida kuulda,
sest kui me ei õpi olema stabiilsed ja rahul...
Ma ei ütle, et mulle peaks meeldima kõik see, mis toimub,
kuid ma võin siiski nautida oma elu keset kõike toimuvat.
Mulle ei meeldinud 7 nädalat jutti haige olla,
kuid sellele tagasi vaadates näen, et tundsin siiski elust rõõmu.
Jah, see polnud sama tore kui oleks olnud tervena olles,
kuid ma tundsin siiski elust rõõmu.
Me elu sõltub paljuski suhtumisest, mille kasuks me otsustame.
Seetõttu ka mõtted: "Ma hoian alal oma lootuse,
Jumal töötab selle välja ja pöörab selle heaks,
Ta kasutab seda mu elus,
seegi olukord on mööduv,
Ta ei anna mulle rohkem kui kanda suudan,
homme on juba parem..."
Kõik need mõtted hoiavad sind mitte alla andmast.
Joosep pandi vangi,
kus ta istus 13. aastat millegi eest, mida ta polnud teinud.
Vanglas olles aitas ta paari teist meest,
paludes, et nad ei unustaks teda, kui nad välja saavad.
Nad lubasid ja unustasid ta siis täiega.
Oled sa kunagi kedagi aidanud,
kuid ajaks, mil sa nende abi vajasid, olid nad su juba unustanud?
Need on lood elust enesest.
Kuid siis nägi kuningas ühe häiriva unenäo
ja kellelegi meenus,
et Joosepil on and Jumalalt tõlgitseda unenägusid.
Nii kutsus kuningas Joosepi enda juurde,
kes tõlgitses ta unenäo
ja keda ülendati seetõttu ametikohale,
kus ta vastutas 7-aastase näljahäda ajal
kogu riigi toiduvarude eest.
Nii tulid mingi hetk nii ta isa, kui teda julmalt kohelnud vennad
ta juurde
teadmata, et tegu on Joosepiga.
Nad tulid, et näha, kas neil oleks võimalik toitu saada.
Kui siis Joosep paljastas neile, kes ta on,
langesid vennad silmili ta ette maha ja palusid andestust,
arvates, et Joosep laseb nad tappa.
Kuid kuula, mida Joosep ütes 1. Moosese 50:20:
"Te mõtlesite küll mu vastu kurja,
aga Jumal pööras selle heaks..."
Ma loodan, et see on abiks kellelegi siin täna.
"...aga Jumal pööras selle heaks
et teha, mis tänapäeval ongi tehtud: hoida palju rahvast elus."
Nii võid ka sa olla täna olukorras, mis sulle ei meeldi,
kuid Jumal seab su seeläbi kohale,
kus sa saad aidata kedagi, keda sa ehk ei tunnegi veel.
C.S. Lewis on öelnud:
"Raskused valmistavad sageli tavalisi inimesi ette
erakordseks tulevikuks ja saatuseks."
Loeme seda veelkorra.
"Raskused valmistavad sageli tavalisi inimesi ette
erakordseks tulevikuks ja saatuseks."
Ära lase oma valul raisku minna!
Ära lase kõigel läbielatul muuta su suhtumist negatiivseks,
vaid lase Jumalal kasutada seda
kellegi teiste aitamiseks ja õnnistamiseks.
Jumal on Alfa ja Oomega, kõige algus ja ots.
Seetõttu teab Ta ka juba algusest, kuidas kõik läheb
ja usu mind - "kevad" on kohe, kohe saabumas.
Veel üks saladus.
Kuidas muuta raskustest läbi minemist pisutki kergemaks?
Lõpeta selle välja nuputamine!
Väldi üleliigset mõtlemist ja arutlemist.
"Miks küll ometi Jumal?"
Ja isegi, kui arvad, et oled asjast sotti saanud,
pole see eeldavasti nii.
Nägin ühes raamatus üht mõtet, mis mulle väga meeldis.
"Me kõik tahame selgitust,
samas kui Jumal annab meile uuestisünni selles loos."
Ehk teisisõnu - Ta saatis meile Kristuse,
kes elab meie sees.
Kristus oli see, kelle kaudu Jumal lepitas maailma iseendaga.
Nii ei vaja me ka mingeid selgitusi.
Vajame vaid teada, et Jumal on meiega,
et Ta armastab meid ja et Ta Sõna vastab tõele.
Mulle ei pea meeldima see, mis toimub,
kuid pean siiski võtma vabalt ja laskma sel teha oma töö.
Katsumustes peituvad 4 eesmärki.
Mõistes vaimulikust vaatenurgast, miks miski on juhtumas,
aitab meil mõista, et Jumal on midagi tegemas.
Vähemalt mulle endale on küll millestki läbi minnes abiks mõelda,
et Jumal on tegemas midagi.
1. eesmärk katsumuste taga on muuta meid alandlikuks.
Uhkus on tohutu probleem.
Olgu siinkohal öeldud,
et kes iganes tahab olla võimsasti kasutatud Jumala poolt,
peab minema ka läbi teatud asjadest.
Sest me ei püsi alandlikena, kui me elus läheb kõik vaid ülesmäge.
Paulus ütles, et ta oskab olla rahul nii pisku- kui küllusega.
Rääkisin sellest kord Jumalaga, küsides, miks vajame mõlemaid?
Jumal ütles mulle,
et kui inimesed ei koge muud kui vaid küllust ja ülesmäge minekut,
läheme üsna ruttu ennast täis, arvates, et meil on kõik kontrolli all
ja kui kõik teeks nagu meie, oleks nad samuti õnnistatud.
Nii aga võid sa muutuda vägagi kriitiliseks inimeste suhtes,
kes maadlevad oma probleemidega.
See on igati võimalik.
Nii et, niipea, kui meil tekkib kalduvus omada taolist suhtumist,
toob Jumal meid kasvõi õige pisutki
tagasi maa peale
ja korraga me hüüame jälle: "Issand, ma vajan Sind nii väga!
Ma pole Sinuta keegi!
Issand, ma ei mõista enam kunagi kedagi hukka
ega kritiseeri enam kunagi kedagi."
2. Korintlastele 12:7:
"Seepärast, et ma ei läheks liiga puhevile..."
Mulle nii meeldib see!
"Seepärast, et ma ei läheks liiga puhevile
ega liiga uhkeks kõigi saadud ilmutuste tõttu..."
Paulus oli mees, kes käis ära kolmandas taevas.
Ta nägi asju, mida keegi teine polnud kunagi näinud
ja mida ta ei osanud õieti seletadagi.
"...ega liiga uhkeks kõigi saadud ilmutuste tõttu
on mulle liha sisse antud vai..."
Mis iganes see vai siis oli.
Erinevad inimesed arvavad erinevaid asju.
Ma lihtsalt tean, et talle ei meeldinud see
ja ta ei saanud sellest kuidagi lahti.
Ta palus Jumalalt kolm korda, et Too selle vaia eemaldaks,
kuid Jumal vastas eitavalt, öeldes:
"Minu armust on sulle rohkem kui küll."
Las ma öelda seda veelkord.
Paulus ütles, et talle avanes palju uksi,
aga see tõi ka kaasa palju katsumusi.
Kui sa tahad olla kasutatud Jumala poolt
ja kui sa tahad veel olla suurelt kasutatud Jumala poolt,
saad sellega ka muud kraami kaasa,
sest kui ei saaks,
läheksid nii ennast täis, et Jumal ei saaks sind kasutada.
Võimsad on asjad, mida Jumal teeb läbi meeste ja naiste,
kes toovad kogu au Talle.
Aamen?
Vahel tuleb mõni raskus me ellu vaid ajutiselt.
Mäletate - "kevad" on kohe, kohe siin.
Miski ei kesta igavesti.
Kuid vahel on need olukorrad ka selleks,
et panna meid sõltuma rohkem Jumalast.
Kui aus olla, siis vahel me vajamegi midagi,
millega me ise toime ei tule
ja mis on meie jaoks liiga raske kanda.
Miski ei too sind kiiremini põlvedele
kui olukord, mille osas sa ei saa midagi teha
ja mille osas vaid Jumal saab midagi ette võtta.
Kas keegi siin on kogemas midagi sellist just praegu?
Kus mõtled, et kui Jumal ei sekku, ei toimugi midagi.
Vaatamata sellele,
et Jumal tegi Pauluse kaudu palju suuri asju,
oli mehel ka kuhjaga probleeme.
Tal tõesti oli.
Me ei saa lugeda Piiblit ilma neid asju märkamata.
Me ei saa öelda: "Tahan olla nagu Paulus",
arvates, et pääseme kõigest muust, millega ta pidi silmitsi seisma.
Las ma öelda sulle midagi.
40. aastat tagasi, kui hakkasin naisena Piiblit õpetama,
oli see raske.
Ikka kohe väga raske.
Mind mõisteti hukka ja kritiseeriti, mul paluti lahkuda kogudusest,
ma kaotasin oma sõbrad ja osad mu pereliikmed hülgasid mu.
Kogesin palju raskeid ja üksildasi aastaid.
Ma ei astunud üks hommik lihtsalt suvaliselt
sellisele lavale nagu see siin.
Ma juhtisin 5. aastat kodust piibliringi
ja võtsin end töölt lahti, et õppida Jumala Sõna
ja valmistada end ette teenistuseks.
Meil oli 6. aastat finantsiliselt väga raske aeg.
Ma ei saanud sellest kõigest aru, vingudes Jumala ees:
"Ma võtsin end töölt lahti, et teenida sind ja nüüd..."
"Ma ei mõista! Ma tõin nii suure ohvri ja..."
Kuid see, kui mõne ohvri tood,
ei tähenda, et saad kohe järgmine päev lõigata.
Vahel pannakse sind proovile, et näha, on sul ka tõsi taga?
Ja nii pead ehk tooma üha uusi ja uusi ohvreid.
Me peame lõpetama Jumala teenimise sel eesmärgil,
et Ta teeks midagi me heaks
ja teenima Teda selle eest, kes Ta on,
andes Talle teada,
et teenime Teda ka siis, kui mitte midagi vastu ei saa.
Aamen?
Otsigem Jumala palet ja mitte Ta kätt.
Me ei peaks minema Ta juurde vaid selleks, et midagi saada,
aga selleks, et me ei suuda ilma Temata elada.
Me pole ilma Temata keegi! Aamen?
Ma kogesin igasugu rünnakuid ja muud värki.
Igasugu värki.
Mingil hetkel avastati mul rinnavähk, nii et pidin sellega tegelema.
Igasugu asju juhtus, aga ma olen endiselt siin.
See on see hea uudis - ma olen endiselt siin!
Saatan tahab su rajalt maha võtta
kõige selle läbi, mis sünnib.
Kuid sa pead otsustama juba ette ära, et seegi kõik on mööduv
ja "kevad" on kohe, kohe tulekul.
"Midagi head saab minuga sündima!"
ja mine tea, ehk sünnib see juba homme!
Ja kui mitte homme, siis olen ka ülehomme olemas.
Jumal pöörab kõik minu kasuks
ega lase mul kunagi kanda rohkem, kui ma suudan.
Ta valmistab väljapääsu iga kiusatuse jaoks, mis mind tabab.
Need mõtted aitavad sul olla rahul ükskõik, millest sa ka läbi ei läheks.
Täna kuulutan mina neid asju sulle,
kuid kui koju jõuad, pead ise neid endale kuulutama.
Kirikus tunneme me kõik end hästi.
Käi seal nii tihti, kui võimalik, sest sa vajad seda.
Aamen?
Käi seal nii tihti, kui võimalik
ja ammuta nii palju välist abi, kui võimalik.
Varem või hiljem saabub aga su pimedaim tund,
kus olete vaid sina ja Jumal,
mistõttu pead õppima, kuidas kuulutada iseendale.
See on see aeg, kus otsida need sõnumid välja
ja kuulutada neid iseendale.
Ma räägin pidevalt iseendaga.
"Hei Joyce - koosoleku aeg, sest su suhtumine vajab korrastamist."
Olin üks päev pisut pahuras tujus, kui mu tütar mulle külla tuli.
Ta nägi kohe, et mulle käib kõik pinda.
Ta tuli veidi hiljem tagasi ja nägi, et olen juba paremas tujus.
Ta ütles: "Oled sa alles muutunud!",
mispeale ütlesin: "Jah, pidasin endaga ühe koosoleku maha."
Paulus ütleb 2. Korintlastele 1:8-9:
"Me ei taha ju, vennad, et teile jääks teadmata,
kuidas meid Aasias ahistati:
meid koormati üliväga üle meie jõu,
nii et me koguni kahtlesime oma ellujäämises."
Paulus ütleb siin, et olukord oli nii hull,
et ta oleks tahtnud surra.
"Jah, meil oli meie endi arvates surmakäsk juba käes,
et me ei loodaks endi, vaid Jumala peale,
kes surnud üles äratab."
Et siis nagu päriselt või, Jumal?
Kolmas põhjus, miks raskused meid tabavad,
on lihtsalt selleks, et panna me usk proovile.
Sa ei tea, mida sa usud, kuniks seda proovile ei panda.
Mina ka mitte.
See, et me Piiblis on kõik "usu salmid" alla joonitud
ei tähenda veel, et me ka elaks ja käiks usus.
Kirikus on enam kui lihtne öelda: "Aamen!"
Kuid me peaks seda ütlema hoopis väljaspool kirikut.
1. Peetruse 1:7: "Et teie usk läbikatsutuna
leitaks palju hinnalisem olevat kullast, mis on kaduv,
ent mida siiski tules läbi proovitakse,
ja oleks teile kiituseks, kirkuseks ja auks Jeesuse Kristuse ilmumisel."
Kui paljud usuvad,
et on hetkel minemas läbi mõnest proovilepanekust?
Kuidas oleks, kui teeksite selle puhtalt läbi,
nii et te ei peaks seda enam kordama?
Mul kulus ligi 20. aastat sellele tõele pihta saamiseks.
Ma ei taha elada oma elu
käies pidevalt ümber ühe ja sama tobeda mäe,
mistõttu andku Jumal armu saada sellega ühele poole.
Neljas põhjus, miks katsumused me ellu tulevad...
Usun, et suur osa sellest
on selleks, et varustada meid aitama teisi.
Sest kuidas saaksime eales samastuda kannatavate inimestega,
kui me enda elu on üks pidev lust ja lillepidu?
2. Korintlastele 1:3-4
Vaatame neid salme, sest need on nii head!
"Kiidetud olgu Jumal ja meie Issanda Jeesuse Kristuse Isa,
halastuse Isa ja kõige julgustuse Jumal!
Tema julgustab meid igas meie ahistuses,
et me suudaksime julgustada neid, kes on mis tahes ahistuses,
julgustusega, millega Jumal meid endid julgustab."
Ehk siis, Jumal on kõige tröösti ja julgustuse allikas,
trööstides ja julgustades meid,
et meie omakorda saaks minna ja trööstida-julgustada kõiki teisi
selle sama tröösti ja julgustusega, mida Temalt saime.
Nii võin ka kinnitada sulle,
et kui sind on lapsena seksuaalselt kuritarvitatud,
saab Jumal siiski tervendada sind.
See peaks trööstima sind, kui sulle seda ütlen,
sest ma tean seda tänu oma isiklikule kogemusele.
Ja kui see toimis minu elus, toimib see ka sinu elus.
Mis iganes su elus ka ei toimuks, mis sulle ei meeldi -
see paneb sind hindama "kevadet" nii palju rohkem.
Las ma öelda veelkord - "kevad" on kohe, kohe tulekul.
Jumalal on palju head su jaoks varuks,
mis juba sirendab silmapiiril.
Usun, et meil on võimalik tunda rõõmu elust isegi siis,
kui oleme minemas läbi rasketest aegadest.
See on võimalik, kui usume, et Jumalal on üks eesmärk
ja et Ta suudab pöörata heaks isegi me valu.
Meie vaatenurk määrab ära, milliseks kujuneb me teekond.
Mulle meeldib mängida nö "rõõmu mängu",
mida nägin ühes filmis ammu aastaid tagasi.
Mulle meeldib ajada saatanat marru sellega,
et leian ükskõik, millise põhjuse rõõmustamiseks
sõltumata sellest, mis mu elus ka ei toimuks.
Tahan julgustada sind tegema seda sama.
Täna pakume sulle raamatut "Püüa päeva",
mille mõte on selles, kuidas elada ja mitte raisata oma elu.
Ma ei taha raisata päevagi oma elust.
See ei tähenda, et pean olema koguaeg hõivatud
ja iga hetk mu elus peab olema planeeritud.
Küll aga tähendab see seda, et plaan peab siiski olema
ja ma tegutsen selle plaani kohaselt,
kandes hoolt selle eest,
et pühendan oma aega asjadele, mis kannavad head vilja.
Ma ei taha olla päeva lõpuks pahane,
kuna pole kindel, mida ma selle päevaga üldse tegin?
Nii et, telli endale nii see raamat kui õppematerjal,
loe need läbi ja jaga sõpradegagi.
Usun, et see on sulle õnnistuseks.
Jää veel meiega, sest tahan jagada sinuga veel üht viisi,
kuidas kogeda rõõmu ja õnnistusi igas oma elu etapis.
Täna pakume sulle kahte materjali,
mis julgustavad sind elama oma elu täiega.
Raamatus "Püüa päeva"
jagab Joyce piibellikke printsiipe ja isiklikke lugusid sellest,
kuidas võtta igast hetkest maksimum.
Õpid, kuidas oma aega targasti planeerida,
kuidas elada eesmärgipäraselt
ja saada osa kõigest heast, mis Jumalal on varuks su jaoks.
Ühtlasi pakume sulle "Püüa päeva" õppematerjali,
mis pakub sulle samm-sammulisi strateegiaid,
kuidas elada eesmärgipärast elu Jumala eesmärkide täitmiseks.
See kõik võib olla sinu, kui tellid need me kodulehe kaudu.
Mis iganes eluetapis me ka poleks -
üks viis, kuidas kogeda rõõmu isegi keset raskusi,
on sirutuda teiste inimesteni ja aidata ning õnnistada neid.
Täna palume su abi
toetamaks meid arvete maksmisel tele-eetriaja eest.
Seda juhtub üliharva,
kui palume su abi selle saate toetuseks,
kuid täna me seda palume ühe eriannetuse näol.
See toetus ei lähe vaid selle saate näitamise tasudeks,
vaid ka selleks, et jõuda paljude inimesteni.
Olen alati öelnud,
et mitte igaüks, kes vajab Kristust, ei lähe kirikusse,
küll aga vaatavad kõik telekat.
Nii leidub suurel hulgal inimesi,
kes kanalite vahel plõksides sattuvad "juhuslikult" selle saate
või mõne sarnase saate peale, leides endale abi.
Siin üks sarnane tunnistus ühelt naiselt,
mis usun, on sulle õnnistuseks.
Sheri kirjutas, et sattus hiljuti õnnetusse,
tänu millele ta aju sai kahjustada
ja lugemine ning selle mäletamine muutus väga raskeks ta jaoks.
Kuid siis sattus ta meie saate peale,
tänu millele ta suutis paremini hoida meeles erinevaid piiblisalme
ja saates kuuldud õpetust.
Ehk siis, ta ei saanud enam lugeda,
kuid hakkas igal õhtul kuulama mu jutlusi,
millest tal oli järgmisel päeval palju kasu.
Nii tahan, et mõistaksid,
et sa saad olla õnnistuseks paljudele inimestele üle maailma.
Õnnistades teisi saad ka ise õnnistatud.
Aitäh, et olid meiega
ja õnnistagu Jumal sind oma ülirikkalike õnnistustega.
Olgu sul hea päev
veel enne, kui see alatagi jõuab!
Joyce'i päevasõnad ekraanil nähtava kodulehe kaudu
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele